**NOTĂ INFORMATIVĂ**

**la proiectul Hotărîrii Guvernului „cu privire la aprobarea Regulamentului de organizare și funcționare a federațiilor sportive naționale„**

Proiectul Hotărîrii Guvernului cu privire la aprobarea Regulamentului de organizare și funcționare a federațiilor sportive naționale a fost elaborat de către Ministerul Tineretului și Sportului.

Ministerul a elaborat acest proiect în contextul schimbării realităților sociale, juridice, economice, financiare, teritorial-administrative și sportive în societate.

Hotărîrea Guvernului nr.356 din 26.03.2003 privind aprobarea Regulamentului de organizare și funcționare a federațiilor sportive naționale nu corespunde nici cerințelor sociale actuale și nici legislației în vigoare.

În proiectul nominalizat sînt stabilite niște raporturi juridice coerente, clare între autoritatea administrației publice de centrale de specialitate în domeniul sportului și federațiile sportive naționale, acoperind lacunele care au existat pînă la moment. Proiectul actului normativ este în corespundere cu prevederile Legii nr.330/1999 cu privire la cultura fizică și sport și bunelor practici naționale și internaționale în domeniul sportului.

Dintre prevederile noi care trebuie să le respecte federațiile sportive sînt menținerea spiritului de fair-play în timpul competițiilor sportive, colaborarea cu Agenția Națională Antidoping și Comitetul Național Olimpic și Sportiv.

Federațiile sportive naționale sînt obligate să restituite mijloacele financiare acordate din bugetul de stat pentru participarea sportivilor la competiții sportive naționale și internaționale, în caz că sportivilor respectivi au fost constatate rezultate pozitive la testul doping.

De asemenea, federațiile sportive sînt obligate să contribuie la combaterea violenței în sport. La toate competițiile sportive unde participă sportivii țării noastre pe care le organizează federațiile sportive naționale urmează să fie plasat Drapelul de Stat și să fie intonat imnul Republicii Moldova.

Totodată, proiectul prevede statutul juridic al bunurilor imobile și mobile aflate în proprietatea unei federației sportive în calitate de asociație obștescă sportivă, potrivit prevederilor Legii nr.837/1996 cu privire la asiciațiile obștești.

Scopul proiectului Hotărîrii Guvernului este de a asigura o colaborare mai strînsă dintre Ministerul Tineretului și Sportului, ca autoritate centrală de specialitate în domeniul culturii fizice și sportului, pe de o parte și federațiile sportive, în calitate de asociații obștești, pe de altă parte.

Astfel, Ministerul Tineretului și Sportului are intenția de a orienta federațiile sportive naționale spre dezvoltarea unei noi traiectorii de promovare a sportului la nivel local, regional, național și internațional.

Federațiile sportive naționale sînt persoane juridice de drept privat fără scop lucrativ care dezvoltă o singură ramură de sport pe teritoriul Republicii Moldova.

Aceste structuri sportive dezvoltă nemijlocit sportul de performanță, organizează nemijlocit competițiile străine pe teritoriul Republicii Moldova, formează loturile naționale pentru ramura de sport responsabilă, asigură participarea sportivilor de performanță la competiții și cantonamente sportive organizate în străinătate, promovează imaginea sportului autohton și a statului în ansamblu.

În acest context, acceptarea proiectului Hotărîrii Guvernului va permite realizarea de noi obiective de dezvoltate a sportului moldovenesc, de creștere a numărului sportivilor de performanță în Republica Moldova și consolidării poziţiilor federațiilor sportive naționale ca promotor a valențelor sportive în rîndul populației și întregii societăți.

Adoptarea și implementarea prevederilor proiectului elaborat nu va necesita cheltuieli financiare din bugetul de stat.

**Ministru Victor ZUBCU**